PPMW5 ngerampas akit lumpung kayu
DIRAMPAS… Tim PPMW5 Sibu ngerampas akit lumpung kayu mayuh bengkah pemesai ba Sungai Batang Rajang. SIBU: Akit lumpung kayu mayuh bengkah pemesai dirampas Tim Polis Marin Wilayah Lima (PPMW5) Sarawak ba Sungai Batang Rajang. Nitihka penerang ba laman sosial rasmi PPMW5 kena Hari Satu ke udah, pengawa ngerampas lumpung kayu nya nitihka Ordinan Perhutanan 2015. “Pengudah bulih penerang ari mensia mayu senentang akit lumpung kayu nya, seraban polis ke diketuaika seiku pemesai sereta dibantu tiga iku agi raban polis ari PPMW5 Sibu ngena bot nginau ngelawa endur nya ba Sungai Batang Rajang “Lebuh datai ba endur nya raban kami bisi meda beberapa buah perau ngelarika diri ari kandang tugung lumpung kayu nya ke ditanchang ba tebing sungai,” ku iya. Ku iya, pengawa ngagai sereta nangkap suspek enda mujur. “Maya raban kami meresa, sida bisi meda urung 400 lumpung kayu ba siti tugung ke ditanchang nyadi akit. “Sama bela bisi ditemu ba tugung nya mega 200 iti kayu tebelian sereta dua tugung lumpung kayu mayuh bengkah pemasai ke bisi 522 batang. “Semua lumpung kayu enggau kayu tebelian nya nadai sebarang tanda tukul Opis Kampung (JH) Sarawak sereta dipelabaka ditebang nadai pemendar,” ku iya. Ku iya, ripot polis udah digaga lalu kes nya deka diserahka ngagai JH Bagi Menua Sibu laban deka ditasat lebih silik agi. 
See author's posts
